Ρόμπερτ ντε Χόλλαντ, 1ος βαρόνος του Χόλλαντ

Ο Ρόμπερτ ντε Χόλλαντ, 1ος βαρόνος του Χόλλαντ (Λάνκασιρ, περί το 1283 - 1328) Άγγλος ευγενής και γενάρχης της Οικογένειας Χόλλαντ ήταν γιος του Σερ Ρόμπερτ ντε Χόλλαντ του Απόλαντ στο Λάνκασιρ και της Ελισάβετ. Ο Ρόμπερτ ήταν οπαδός του Τόμας, 2ου κόμη του Λάνκαστερ και στέφτηκε ιππότης (1305). Διορίστηκε (20 Δεκεμβρίου 1307) σε μια θέση που αφορούσε τους Ναΐτες Ιππότες στην Αγγλία, ο Εδουάρδος Β΄ της Αγγλίας είχε διατάξει τον Ιανουάριο του 1308 την σύλληψη τους για προδοσία. Τον Οκτώβριο του 1313 συγχωρέθηκε για τον ρόλο που είχε παίξει στον θάνατο του Πιρς Γκάβεστον, διορίστηκε στο Κοινοβούλιο βαρόνος και γραμματέας του κόμη του Λάνκαστερ (1314 - 1321). Η ευνοϊκή μεταχείριση που είχε από τους ισχυρούς κόμητες ώθησαν από μίσος τους αντίπαλους ευγενείς εναντίον του, ο Σερ Άνταμ Μπανάστρ, ο Σερ Χένρι ντε Λι και ο Σερ Γουίλιαμ ντε Μπράντσαγκ εξεγέρθηκαν εναντίον του κόμη του Λάνκαστερ σε ένα κίνημα που έμεινε γνωστό σαν "Επανάσταση του Μπανάστρ". Οι επαναστάτες λεηλάτησαν τα εδάφη, τις βίλες και τα κάστρα των Λάνκαστερ ανάμεσα στα οποία και το κάστρο του Λίβερπουλ. Ο Σερ Ρόμπερτ βοήθησε την καταδίωξη των επαναστατών που λεηλάτησαν το Πρέστον με μια δύναμη υπό τις διαταγές του σερίφη.

 Ο Εδουάρδος Β΄ διέταξε τον Χόλλαντ να τον υπερασπιστεί όταν επαναστάτησαν οι Λάνκαστερ εναντίον του (4 Μαρτίου 1322) αλλά σε 12 μέρες πρόδωσε τον βασιλιά και πολέμησε στην μάχη του Μπόρουγκμπριτζ με τους Λάνκαστερ. Μετά την ήττα τους ο Ρόμπερτ παραδόθηκε, φυλακίστηκε και τα εδάφη του κατασχέθηκαν. Ο Ρόμπερτ ελευθερώθηκε αλλά κατηγορήθηκε ξανά για την συμμετοχή του σε άλλες επαναστάσεις που είχαν στόχο τον Ούγο Ντεσπένσερ, κόμη του Γουίντσεστερ. Ο Ρόμπερτ φυλακίστηκε ξανά στο κάστρο του Γουόρικ, μετακινήθηκε στο κάστρο του Νορθάμπτον (1326) απο το οποίο τελικά δραπέτευσε. Μετά την ανατροπή του Εδουάρδου Β΄ από την Ισαβέλλα της Γαλλίας και τον Ρότζερ Μόρτιμερ, 1ο κόμη του Μαρς ο Ρόμπερτ πήρε συγχώρεση ύστερα από αίτημα του Χένρι ντε Μπομόντ και αποκαταστάθηκε στα εδάφη του (24 Δεκεμβρίου 1327). Ο Ρόμπερτ είχε φανατικούς εχθρούς από την εποχή που έγινε η "Επανάσταση του Μπανάστρ", τον Ιούνιο του 1328 προσπάθησαν να τον κατηγορήσουν για τους θανάτους του Άνταμ Μπανάστρ και των οπαδών του πριν από 13 χρόνια. Ο Ρόμπερτ δολοφονήθηκε σε ένα δάσος κοντά στο Χένλεϊ ον Τέιμς του Οξφορντσάιρ. Ο Τόμας Γουίντερ καταγράφεται σαν ένας από τους δολοφόνους, το πιθανότερο να ήταν ένας από τους οπαδούς του Ερρίκου, 3ου κόμη τπυ Λάνκαστερ που διαδέχθηκε τον αδελφό του στην κομητεία του Λάνκαστερ. Ο Χόλλαντ αποκεφαλίστηκε και το κεφάλι του απεστάλη στον κόμη του Λάνκαστερ, το σώμα του μεταφέρθηκε στο Πρέστον του Λάνκασιρ για να γίνει η ταφή του στην εκκλησία των Γκρεϊφράιαρς. Οι πολλές ανακρίβειες στις πηγές οδηγούν στο συμπέρασμα ότι οι αντίπαλοι του τον είχαν συκοφαντήσει σκόπιμα. Με ένα έγγραφο που χρονολογείται τον Οκτώβριο του 1328 αποδείχτηκε ότι κατείχε εδάφη στο Γιορκσάιρ, το Ντέρμπισαϊρ, το Γουόρικσερ και το Λονδίνο. Παντρεύτηκε (1309) την Ματθίλδη λα Ζούτς, κόρη και κληρονόμο του Άλαν λα Ζούτς και της Ελεονώρας του Σεγκραβ με την οποία απέκτησε : Ρόμπερτ ντε Χόλλαντ (1311 - 16 Μαρτίου 1373), 2ος βαρόνος του Χόλλαντ. Τόμας Χόλλαντ, 1ος κόμης του Κεντ Όθων Χόλλαντ Άλαν ντε Χόλλαντ, δολοφονήθηκε πριν τον Οκτώβριο του 1339 από τον Γουίλιαμ Μπέιτ Ισαβέλλα ντε Χόλλαντ, ερωμένη του Τζων ντε Γουάρεν, 7ου κόμη του Σάρρεϋ. Μάργκαρετ ντε Χόλλαντ (πέθανε το 1349), παντρεύτηκε τον Τζων Τεμπέστ Ματθίλδη ντε Χόλλαντ Ελισάβετ ντε Χόλλαντ, παντρεύτηκε τον Χένρι Φιτς Ρότζερ απόγονο του Χέρμπερτ του Γουίντσεστερ. Ελεονώρα ντε Χόλλαντ. Calendar of Inquisitions Post Mortem. VII. London: HMSO. 1909. Holland, Bernard (1917). The Lancashire Hollands. London: John Murray. Holland, Edgar (1902). A History of the Family of Holland of Mobberley and Knutsford. Edinburgh: Ballantyne Press. Moor, Charles (1929). The Knights of Edward I. London: Harleian Society. Close Rolls. Westminster: Parliament of England. 1224–1468. Patent Rolls. Westminster: Parliament of England. 1232–1509. Parliamentary Writs Alphabetical Digest. II. London: Public Record Office. 1834. Plantagenet Ancestry by Douglas Richardson, et al., 2004